04.09.2019 2019-09-04 09:39:00 JaME Kirjoittaja: Silverfaye Kääntäjä: Anu
Samurai Champloo -animen lopputunnarin laulanut MINMI kertoo Shiki no utan uusista versioista sekä Otakon-kokemuksestaan.
© MINMI OFFICIAL WEB SITE
Hiphopia, socaa ja reggaetonia esittävä laulaja-lauluntekijä MINMI julkaisi heinäkuussa kaksi uutta versiota Shiki no utasta, joka toimi aikoinaan kiitellyn animesarja Samurai Champloon lopputunnarina. Tämän jälkeen hän suuntasi Yhdysvaltoihin esiintyäkseen Otakon 2019 -tapahtuman yhteydessä pidetyssä Tribute to Nujabes Concertissa 26. heinäkuuta. Matkalta palattuaan MINMI vastasi JaME:n kysymyksiin Shiki no utasta ja Otakon-esiintymisestään.
Millaista oli palata Shiki no utan pariin 15 vuotta alkuperäisen julkaisun jälkeen?
MINMI: Olen iloinen siitä, että sain julkaista sen ensimmäistä kertaa maailmanlaajuisesti.
Mikä on rakkain muistosi niistä hetkistä, kun teit yhteistyötä Nujabesin kanssa Shiki no utan parissa?
MINMI: Nujabes esitteli minulle suosikkicurrypaikkansa. Debyyttini aikana hän laittoi minusta sanaa eteenpäin – artistina tietenkin. Ilmeisesti hän myös ihastui feikkilauseisiini, joita käytin lauluja improvisoidessani. Hän antoi minulle sarjan käsikirjoituksen (Samurai Champloo) luettavaksi ja kirjoitin sanoitukset ikään kuin päähahmon näkökulmasta. Aiemmin julkaisemani kappaleet kiehtoivat häntä. Hän myös tyrkytti vahvasti uskomaansa näkökulmaa, ettei olemassaolevia raitoja tule koskaan käyttää toista kertaa vaan aina luodaan uusia. Sen suhteen välillämme oli ehdottomasti hieman taistoa. Itseeni luottaen yritin vakuuttaa hänet siitä, ettei hän katuisi mikäli niin tekisi ja hän tiedosti sen sanoen: "Kun MINMI menee näin pitkälle todetakseen kantansa, on sen oltava jotain mitä tapahtuu vain kerran koko urani aikana".
Mitkä ovat tärkeimmät eroavaisuudet alkuperäisen Shiki no utan ja uuden japaninkielisen äänityksen välillä?
MINMI: Raita sovitettiin uudelleen modernin kosketuksen lisäämiseksi.
Millaisen ajatusprosessin kävit läpi kirjoittaessasi Shiki no utalle nyt englanninkielisiä sanoituksia?
MINMI: Tämä laulu oli minulle aina erityinen, ja halusin jakaa kirjoittamani sanoitukset kansainvälisen yleisön kanssa.
Voisitko kuvailla, millaista oli esittää Shiki no utan englanninkielinen versio ensimmäistä kertaa livenä Otakonin Tribute to Nujabes Concertissa?
MINMI: Fanit tervehtivät minua todella lämpimästi ja siellä oli oikein hauskaa laulaa. Sain uuden vahvistuksen sille faktalle, että Samurai Champloo on maailman suosituin anime. Olin niin kiitollinen saadessani osallistua tämänlaiseen tapahtumaan, että lauloin koko sydämeni kyllyydestä.
感動のOTAKON 私に会いに来てくれたfanが こんなにアメリカにいるなんて。デビューの頃からの曲を熱唱してくれたり 感動で泣いてくれる子もいて 本当に信じられないくらい、嬉しかった
Henkilön minmi (@minmidesu) jakama julkaisu Heinä 28, 2019 kello 11.58 PDT
Mitä mieltä olet yleisön reaktiosta esitykseesi?
MINMI: Kiitos loistavasta reaktiosta.
Mitä päätelmiä sinulle jäi tärkeimpänä mieleen Otakonin suhteen?
MINMI: Se, että sain esittää Shiki no utan Samurai Champloo -tribuuttikonsertissa. Olin iloinen siitä, että fanit, jotka olivat tukeneet minua aina debyytistäni lähtien, tulivat paikalle.
Onko sinulla tekeillä uusia kappaleita? Jos on, mitä voit kertoa niistä?
MINMI: Kyllä, olen saanut runsaasti inspiraatiota ja olen luonut useita kappaleita. En voi vielä paljastaa enempää tietoa näistä lauluista, mutta odotan innolla, että pääsen julkaisemaan ne teille!
Mitä puolia soca-musiikista ja -kulttuurista haluaisit korostaa tulevilla julkaisuillasi ja aktiviteeteissasi? (Soca on calypsosta haarautunut karibialaisen musiikin genre.)
MINMI: Socaa tai ei, haluaisin saada ihmiset tanssimaan ja tuntemaan grooven.
MINMI: Tulen esiintymään nyt enemmän Japanin ulkopuolella. Odotan innolla, että pääsen tapaamaan teidät eri puolilla maailmaa.
JaME kiittää MINMIä ja MediaLab PR:ää tästä haastattelumahdollisuudesta.
Spotify: Shiki No Uta Apple Music: Shiki No Uta Amazon Music: Shiki No Uta
Single Digitaalinen julkaisu 2019-07-19 2019-07-19
Tribute to Nujabes Concert
MINMI, Shing02